xarxa social | E-Criterium Noticies.
El 10è aniversari del Cibernàrium
Dilluns, 13 de juliol, jornada per celebrar el 10 aniversari del Cibernarium el primer multiespai de Barcelona dedicat a la divulgació tecnològica, amb la missió de descobrir als ciutadans, els professionals i les empreses de la ciutat les oportunitats de les TIC.
Hi ha programades activitats durant tot el dia, però jo puc assistir al minuts final de la Taula rodona “Joves emprenedors 2.0: projectes empresarials a Internet”, moderada per: José Manuel Pérez Tornero, Catedràtic de Periodisme i Ciències de la Comunicació de la UAB (Universitat Autònoma de Barcelona) i Genís Roca, Soci director de Roca Salvatella i a les dues ponències finals, la primera a càrrec de Sixto Arias, director general de Mobext (Grupo Havas), titulada “El millor profeta del futur és el passat. 10 anys d’Internet a Espanya en 10 paraules” i la segona a càrrec de Enrique Dans, professor de Sistemes d’Informació de l’IE Business School,amb el títol “Escenaris per a un futur en xarxa: gènesi o apocalipsi”
En aquest acte, no es tracta de salut i participació. Es parla de la xarxa, la seva funció, el seu passat i quin pot ser el seu futur , del protagonisme de la gent, de la creativitat, la participació i aquí sí que ens interessa a l’equip d’e-Criterium, perquè representa la nostra filosofia: creure en la gent, en nosaltres mateixos com a potencials i efectius agents de tots aquells canvis que volem i la xarxa com a eina. Eina potent, es deia, on podrem reconèixer el pitjor i el millor de l’esser humà. Som conscients, i precisament per això fem costat a tots els que volen preservar la xarxa com aquest espai de llibertat, de creativitat i deliberatiu, on la ciutadania ens fem responsables de les nostres obres i les seves conseqüències, tant si són positives com si són negatives.
Valorem aquesta responsabilitat i pensem que quan la gent realitza una critica, ho fa perquè alguna cosa funciona malament o no funciona o potser perquè no tenim informació del motius que fan que allò funcioni així i no d’una altra manera. Tanmateix, també sabem elogiar, felicitar i ressaltar tot allò que sí funciona bé. I com no!, la generositat de regalar les nostres idees, perquè si bé la generositat de les persones que dediquen molt del seu temps i esforç al bé comú, sempre ha estat al món, ara, la xarxa pot multiplicar d’una manera quasi inimaginable tan la seva visibilitat, com la possibilitat de compartir amb milions de persones. I aquestes persones i el seu coneixement no fan simplement una suma, sinó un coneixement nou. La intel·ligència col·lectiva al servei de la Salut Comunitària.
Volem que la xarxa sigui aquest espai generador d’idees, per utilitzar-les en la millora del Sistema Sanitari, i beneficiar-nos tots.
I aquest serà el nostre valor. El de tota la gent que consideri que formar part del Sistema Sanitari és quelcom mes que disposar de la tarja sanitària, d’una nòmina o d’un contracte de gestió, gent que estigui convençuda que les institucions han estat, estan i seran creacions de la ciutadania per servir la ciutadania i no a l’inrevés, i això és el que tenim en comú: el nostre estatus de ciutadania; com a tals construïm les nostres institucions, tal i com volem.
M’ha agradat comprovar que compartim, amb gent que en sap molt del que passa a Internet, aquesta idea de una xarxa social lliure i generosa, on també puguem exercir el nostre dret de ciutadania per impulsar una societat on la democràcia participativa sigui la millor garantia de la democràcia representativa.
Leave a Comment »	| E-Criterium, General	| Etiquetat: ciutadania, creativitat, internet, participació, salut, xarxa social	| Enllaç permanent
RT @FiloPolitics: Buenas, juventud. En vista a lo rastrero que está llegando a ser Ryanair con la huelga, voy a haceros un hilo con los des….Tuiteado 1 hour ago